Diari Oficial de la Generalitat Valenciana


Sumari del DOGV 5577, del 14-08-2007 (2007/10615)

RESOLUCIÓ de 24 de juliol del 2007, del Consell Escolar Valencià, per la qual es resol la convocatòria dels Premis 2007 de la Comunitat Valenciana a projectes, experiències i materials coeducatius que es desenvolupen en qualsevol dels centres docents sostinguts amb fons públics.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5577

Data del DOGV
:   14-08-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/10383


Data del document
:   24-07-2007

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * política educativa
    * suport econòmic
    * distinció honorífica
    * premi cultural
    * programa d'ensenyament

RESOLUCIÓ de 24 de juliol del 2007, del Consell Escolar Valencià, per la qual es resol la convocatòria dels Premis 2007 de la Comunitat Valenciana a projectes, experiències i materials coeducatius que es desenvolupen en qualsevol dels centres docents sostinguts amb fons públics. [2007/10301]
Per Ordre de 12 de març, de la conselleria de Cultura, Educació i Esport, publicada en el Diari Oficial de la Comunitat Valenciana de 2 d'abril, es van convocar els Premis 2007 de la Comunitat Valenciana a projectes, experiències i materials coeducatius que es desenvolupen en qualsevol dels centres docents sostinguts amb fons públics.
En compliment del que disposa la base sexta de l'annex I de l'esmentada Ordre, s'ha reunit el Jurat de Selecció constituït amb eixa finalitat, el qual, una vegada realitzat el procés de selecció a través de la Secretaria Tècnica Administrativa del Consell Escolar Valencià (CEV), ha elevat la proposta per a la concessió dels premis al president del CEV, qui resoldrà la convocatòria per delegació del conseller.
Estudiada l'esmentada proposta i d'acord amb la base octava de l'annex I de la dita Ordre, per delegació del conseller, resolc:
Primer
Concedir els Premis 2007 de la Comunitat Valenciana a projectes, experiències i materials coeducatius que es desenvolupen en qualsevol dels centres docents sostinguts amb fons públics, als treballs que figuren en l'annex d'esta resolució, tot especificant-hi els noms dels autors, centres educatius a què pertanyen i les dotacions econòmiques corresponents, per un import total global de 21.000 €, a càrrec de la línia de subvenció T6018000 del programa 422.70, dels Pressupostos de la Generalitat, per a l'exercici 2007.
Segon
El pagament de l'import dels premis es farà conforme disposa la base novena de l'annex I de l'Ordre de 12 de març del 2007, de la conselleria de Cultura, Educació i Esport.
D'acord amb el que establixen els articles 107,116, i 117 de la Llei de Règim Jurídic de les Administracions Públiques i del Procediment Administratiu Comú, en la seua nova redacció recollida en la Llei 4/1999, de 13 de gener, i els articles 10, 14 i 46 de la Llei Reguladora de la Jurisdicció Contenciosa Administrativa, la present Resolució, que posa fi a la via administrativa, es podrà interposar potestativament recurs de reposició o plantejar directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua publicació.
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.
València, 24 de juliol de 2007. El president del Consell Escolar Valencià, p. d.: Enrique Luján Castro.